નવી દિલ્હી: અમદાવાદ-મુંબઇ વચ્ચે સૂચિત બુલેટ ટ્રેન માટે ગ્રાઉન્ડ વર્ક ર૦૧૮ સુધીમાં જાપાનની મદદથી શરૂ થઇ જશે અને ર૦ર૩ સુધીમાં આ બુલેટ ટ્રેન શરૂ કરી દેવાનું લક્ષ્ય નિર્ધારિત કરી દેવામાં આવ્યું છે. રેલવે બોર્ડમાં યોજાયેલ ટેકનિકલ ગ્રૂપની બેઠકમાં લોકેશન સંબંધિત સર્વેને તાત્કાલિક શરૂ કરવાનો નિર્ણય કરવામાં આવ્યો છે. અમદાવાદ-મુંબઇ બુલેટ ટ્રેનના રૂટ પર આવતા વિસ્તારોની ભૂગર્ભીય તપાસ અને કાળી માટીનાં સેમ્પલની તપાસ આગામી બે-ત્રણ મહિનામાં શરૂ કરવામાં આવશે. આ બેઠકમાં બુલેટ ટ્રેનના તમામ ટેકનિકલ પાસાંઓ અંગે ચર્ચા-વિચારણા થઇ હતી.